# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 2/2016

# zo zasadnutia Vedenia STU zo dňa 20. 01. 2016

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Zvýšenie bezpečnosti Akademického informačného systému STU (R. Redhammer)
3. Výzva na predkladanie žiadostí v rámci Programu na podporu mladých výskumníkov   
   (S. Biskupič)
4. Návrh rámcových opatrení na podporu excelentného výskumu a medzinárodnej spolupráce STU (S. Biskupič)
5. Posúdenie nového obsadenia funkcií riaditeľa UVP STU a riaditeľov regionálnych centier UVP STU Mlynská dolina, Námestie Slobody a Trnava (O. Moravčík)
6. Realizácia programu ERASMUS+ na STU (Š. Stanko)
7. Plán činnosti Vydavateľstva STU (D. Faktor)
8. Informácia o novom Zákona 343/2015 o VO (D. Faktor)
9. Návrhy na zahraničné pracovné cesty (Š. Stanko)
10. Rôzne

**PREDLOŽENÉ MATERIÁLY:**

1. Kontrola úloh
2. Zvýšenie bezpečnosti Akademického informačného systému STU
3. Výzva na predkladanie žiadostí v rámci Programu na podporu mladých výskumníkov
4. Návrh rámcových opatrení na podporu excelentného výskumu a medzinárodnej spolupráce STU
5. Posúdenie nového obsadenia funkcií riaditeľa UVP STU a riaditeľov regionálnych centier UVP STU Mlynská dolina, Námestie Slobody a Trnava
6. Realizácia programu ERASMUS+ na STU
7. Plán činnosti Vydavateľstva STU
8. Informácia o novom Zákone 343/2015 o VO
9. Návrhy na zahraničné pracovné cesty

**K BODU 1: Kontrola úloh**

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **1.1/2016-V** | Vedenie STU ukladá pripraviť nový jednotný koncept programu podpory excelentného výskumu v medzinárodnom prostredí. | 20.01.2016 | S. Biskupič |  | **splnená** |
| **1.2/2016-V** | Vedenie STU ukladá pripraviť na zasadnutie Kolégia rektora STU krátky zámer, resp. informáciu na tému motivácie pracovísk a pracovníkov v medzinárodných projektových výzvach. | 08.01.2016 | S. Biskupič |  | **splnená** |
| **1.3/2016-V** | Vedenie STU ukladá pripraviť marketingový plán Univerzitného pracoviska - Vydavateľstvo STU. | 20.01.2016 | R. Zsigo,  D. Faktor |  | **splnená** |

**UZNESENIE: 2.1/2016-V**

Vedenie STU berie na vedomie stav plnenia úloh č. 1.1, 1.2 a 1.3/2016-V.

**K BODU 2: Zvýšenie bezpečnosti Akademického informačného systému STU**

Materiál uviedol rektor. Prizvaný: prof. Horváth.

Návrh smernice bol predložený z dôvodu určenia opatrenia na zvýšenie úrovne bezpečnosti

prístupu k AIS STU.

V rámci diskusie rektor požiadal riaditeľa CVT STU o doplnenie dôvodovej správy.

# Prítomní diskutovali aj na tému povinnosti zriadenia a obsluhy elektronických schránok na ústrednom portáli verejných služieb, ktorých zriadenie upravuje zákon o e-Governmente.

**UZNESENIE: 2.2/2016-V**

Vedenie STU prerokovalo Smernicu rektora „Zvýšenie bezpečnosti AIS STU“ s pripomienkami. Po

zapracovaní pripomienok odporúča predložiť dokument na rokovanie Kolégia rektora STU.

**K BODU 3: Výzva na predkladanie žiadostí v rámci Programu na podporu mladých výskumníkov**

Z dôvodu neprítomnosti prorektora Biskupiča a s ohľadom na termín vyhlásenia výzvy materiál

uviedol rektor.

V rámci diskusie sa členovia vedenia dohodli na určitých zmenách vo formuláciách, konkrétne:

* preformulovať „Celková alokovaná suma na výzvu“ na „Predbežná alokovaná suma na výzvu\*“ s poznámkou pod čiarou \*podlieha schváleniu rozpočtu v AS STU
* v rámci bodu 3. Oprávnení žiadatelia preformulovať text na:

„Oprávnenými žiadateľmi (ďalej len žiadateľ) sú osoby, ktoré neprekročili ku dňu podania žiadosti vek 30 rokov a sú:

* + študentmi dennej formy študijného programu tretieho stupňa a/alebo
  + vysokoškolskí učitelia alebo výskumní pracovníci zamestnaní na STU na ustanovený týždenný pracovný čas do 3 rokov po skončení tretieho stupňa vysokoškolského štúdia (PhD.)

**UZNESENIE: 2.3/2016-V**

Vedenie STU prerokovalo a schvaľuje Výzvu na predkladanie žiadostí v rámci Programu na podporu mladých výskumníkov s pripomienkami. Po zapracovaní pripomienok odporúča výzvu zverejniť.

**K BODU 4: Návrh rámcových opatrení na podporu excelentného výskumu a medzinárodnej spolupráce STU**

Materiál bol z dôvodu jeho závažnosti a v nadväznosti na neprítomnosť prorektora Biskupiča

stiahnutý z programu rokovania.

**K BODU 5: Posúdenie nového obsadenia funkcií riaditeľa UVP STU a riaditeľov regionálnych centier UVP STU Mlynská dolina, Námestie Slobody a Trnava**

Materiál na diskusiu uviedol prorektor Moravčík v súvislosti so zmenami vo funkciách

doterajších regionálnych riaditeľov UVP a doteraz neobsadeným funkčným miestom riaditeľa

UVP STU.

**UZNESENIE: 2.4/2016-V**

Vedenie STU prerokovalo a berie na vedomie materiál „Posúdenie nového obsadenia funkcií riaditeľa UVP STU a riaditeľov regionálnych centier UVP STU Mlynská dolina, Námestie Slobody a Trnava“ s pripomienkami.

**ÚLOHA: 2.1/2016-V**

Vedenie STU ukladá pripraviť koncept. resp. mechanizmus vývoja a fungovania UVP v horizonte 10 – 15 rokov.

Z: O. Moravčík

T: 27.01.2016

**K BODU 6: Realizácia programu ERASMUS+ na STU**

Materiál uviedol prorektor Stanko.

Program ERASMUS+ je program Európskej únie, ktorý podporuje aktivity v oblasti

vzdelávania, odbornej prípravy, mládeže a športu počas programového obdobia v rokoch

2014-2020. Legislatíva si vyžaduje interný predpis, ktorý by usmerňoval aktivity súvisiace

s administráciou a realizáciou projektu na STU.

**UZNESENIE: 2.5/2016-V**

Vedenie STU prerokovalo materiál „Realizácia programu ERASMUS+ na STU“ s pripomienkami.

Po zapracovaní pripomienok odporúča predložiť dokument na rokovanie Kolégia rektora STU.

**K BODU 7: Plán činnosti Vydavateľstva STU**

Materiál uviedol kvestor ako plán novej činnosti Vydavateľstva STU. Prizvaný: Ing. Zsigo.

Dokument predstavil plány hlavnej a podnikateľskej činnosti, informoval o pracoviskách,

rozšírení činnosti obchodného oddelenia a predajne Vydavateľstva STU, ako aj o výhľadových

zámeroch tohto univerzitného pracoviska.

**UZNESENIE: 2.6/2016-V**

Vedenie STU prerokovalo plán činnosti Vydavateľstva STU s pripomienkami.

Vedenie STU odporúča doplniť materiál o prebiehajúce aktuálne činnosti. Po zapracovaní

pripomienok ďalej odporúča predložiť materiál spolu s materiálom „Harmonogram

ukončenia polygrafickej výroby vo Vydavateľstve STU“ na rokovanie Kolégia rektora STU.

**K BODU 8: Informácia o novom Zákone 343/2015 o VO**

Materiál uviedol kvestor ako informáciu o zmenách v novom zákone o verejnom obstarávaní.

Prizvaná: Ing. Vrbová.

**UZNESENIE: 2.7/2016-V**

Vedenie STU berie na vedomie informáciu o novom Zákone 343/2015 o VO a odporúča pripraviť novú smernicu STU o verejnom obstarávaní, ktorá bude reflektovať zmeny podľa nového zákona spolu s návrhom na zjednotenie verejného obstarávania na STU.

**K BODU 9: Návrhy na zahraničné pracovné cesty**

Materiál uviedol prorektor Stanko.

**UZNESENIE: 2.8/2016-V**

Vedenie STU schvaľuje zahraničné pracovné cesty špecifikované v bodoch 1) – 5).

1) Nemecko, Drážďany

|  |  |
| --- | --- |
| Účel cesty | Konzultácie k projektu Teaming Horizont 2020 |
| Termín podujatia | 13.-15.01.2016 |
| Miesto konania | Nemecko, Drážďany |
| Očakávané náklady spolu | 650 € |
| Účastník cesty | doc. Ing. Maximilián Strémy, PhD. |
| Zdroj financovania: | 5L02 - Projekt Teaming Horizont 2020 - SlovakION |

2) Nemecko, Drážďany

|  |  |
| --- | --- |
| Účel cesty | Konzultácie k projektu Teaming Horizont 2020 |
| Termín podujatia | 13.-15.01.2016 |
| Miesto konania | Nemecko, Drážďany |
| Očakávané náklady spolu | 360 € |
| Účastník cesty | Ing. Pavol Noga, PhD. |
| Zdroj financovania: | 5L02 - Projekt Teaming Horizont 2020 - SlovakION |

3) Nemecko, Drážďany

|  |  |
| --- | --- |
| Účel cesty | Konzultácie k projektu Teaming Horizont 2020 |
| Termín podujatia | 13.-15.01.2016 |
| Miesto konania | Nemecko, Drážďany |
| Očakávané náklady spolu | 360 € |
| Účastník cesty | Ing. Jozef Dobrovodský, CSc. |
| Zdroj financovania: | 5L02 - Projekt Teaming Horizont 2020 - SlovakION |

4) Nemecko, Drážďany

|  |  |
| --- | --- |
| Účel cesty | Konzultácie k projektu Teaming Horizont 2020 |
| Termín podujatia | 13.-15.01.2016 |
| Miesto konania | Nemecko, Drážďany |
| Očakávané náklady spolu | 360 € |
| Účastník cesty | Ing. Peter Cuninka |
| Zdroj financovania: | 5L02 - Projekt Teaming Horizont 2020 - SlovakION |

5) Nemecko, Drážďany

|  |  |
| --- | --- |
| Účel cesty | Inaugurácia rektora prof. Rolf Pfrenle, Fachhochschule Dresden |
| Termín podujatia | 27.-28.01.2016 |
| Miesto konania | Nemecko, Drážďany |
| Očakávané náklady spolu | 350 € |
| Účastník cesty | Dr. h. c., prof.h.c., prof. Dr. Ing. Oliver Moravčík |
| Zdroj financovania: | 1006 - Dotácia |

**INFORMÁCIE A OZNAMY:**

Rektor

* pripomenul termín 27.01.2016 na aktualizáciu stavu plnenia úloh v rámci plánu činností na zabezpečenie plnenia Dlhodobého zámeru STU v roku 2015

Prorektor Moravčík

* informoval prítomných o realizácii projektu Teaming v rámci H2020, ktorý sa dostal do záverečnej fázy

**UZNESENIE: 2.9/2016-V**

Vedenie STU súhlasí s prefinancovaním záverečnej platby projektu Teaming v rámci H2020 vo výške cca 50 tis.€.

Predseda AS STU

* informoval o doplňujúcich voľbách v AS STU, ktoré sa uskutočnia 21.01.2016

Prorektor Stanko

* informoval o programe a ďalších podrobnostiach pripravovanej návštevy zástupcov Bilgi univerzity na STU

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 27.01.2016 | V STU | 09:00 |  |
| **Február** | 03.02.2016 | V STU | 09:00 |  |
|  | 10.02.2016 | KR STU | 09:00 |  |
|  | 15.02.2016 | PAS STU | 14:00 |  |
|  | 17.02.2016 | V STU | 09:00 |  |
|  | 24.02.2016 | V STU | 09:00 |  |
|  | 29.02.2016 | AS STU | 14:00 |  |

Zapísala: 21.01.2016 Zápisnicu overil: 21.01.2016

Erika Jevčáková prof. Ing. Marián Peciar, PhD.